Diari Oficial de la Generalitat Valenciana


Sumari del DOGV 4854, del 01-10-2004 (2004/9631)

ORDRE de 15 de juny de 2004, de la Conselleria d'Economia, Hisenda i Ocupació, de creació i regulació de fitxers amb dades de caràcter personal.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/06/15/(1)/dof/vci/html**

### Dades del document

Número de DOGV
:   4854

Data del DOGV
:   01-10-2004

Secció del DOGV
:   I. DISPOSICIONS GENERALS

Número del document
:   2004/9631


Data del document
:   15-06-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * dades personals
    * base de dades
    * legislació
    * administració regional

ORDRE de 15 de juny de 2004, de la Conselleria d'Economia, Hisenda i Ocupació, de creació i regulació de fitxers amb dades de caràcter personal. [2004/X9631]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat. Així mateix, la llei orgànica esmentada disposa en l'article 20 que la creació, modificació o supressió dels fitxers de les administracions públiques sols es podrà fer per mitjà de disposició general publicada en el Boletín Oficial del Estado o diari oficial corresponent. En este sentit i per mitjà de l'Ordre de 20 de juliol de1994, de la Conselleria d'Administració Pública, es van regular els fitxers de tractament automatitzat de dades de caràcter personal existents, fins a eixa data, en la Generalitat Valenciana.
  
Posteriorment, i dins de l'àmbit de competències actuals de la Conselleria d'Economia, Hisenda i Ocupació, s'han creat fitxers de dades de caràcter personal a través de les ordres de 28 d'abril de 1999, de la Conselleria d'Ocupació, Indústria i Comerç per la qual es creen fitxers informatitzats, Ordre de 26 de març de 2002, de la Conselleria d'Economia, Hisenda i Ocupació, per la qual es creen els fitxers amb dades de caràcter personal del Registre Oficial de Contractes de la Generalitat Valenciana, i del Registre de Contractistes i Empreses Classificades de la Comunitat Valenciana, i l'Ordre de 21 de juny de 2002, de la Conselleria d'Economia, Hisenda i Ocupació, de creació i regulació de fitxers amb dades de caràcter personal.
  
Nous sistemes d'informació o modificació de característiques, fins o funcionalitats en els fitxers dels sistemes existents, així com resultats de les consultes efectuades a l'Agència de Protecció de Dades, induïxen la necessitat d'augmentar i actualitzar la relació de fitxers de dades de caràcter personal que els òrgans de la conselleria necessiten per a l'exercici de les seues competències.
  
L'article 20.2 LO 15/1999, de 13 de desembre, regula quin ha de ser el contingut de la disposició general reguladora dels fitxers. D'acord amb eixe article en l'annex I d'esta ordre es detallen els nous fitxers, de l'àmbit de la Conselleria d'Economia, Hisenda i Ocupació, que contenen dades de caràcter personal mentre que en l'annex II es modifiquen aspectes concrets dels ja existents.
  
Per tot això i d'acord amb el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, que disposa que serà la conselleria competent en la matèria la que aprove la disposició general de creació del fitxer que conté dades de caràcter personal.
  
I d'acord amb el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià
  
ORDENE
  
Article 1
  
Es creen i regulen els fitxers informatitzats que es detallen en l'annex I, amb les característiques allí descrites, d'acord amb el que disposa l'article 20 de la Llei Orgànica 15/1999, de 13 de desembre.
  
Article 2
  
Es modifiquen els fitxers enumerats en l'annex II, i d'ara endavant els seus continguts seran els descrits en eixe annex, d'acord amb el que disposa l'article 20 de la Llei Orgànica 15/1999, de 13 de desembre
  
Article 3
  
S'afig l'apartat número 3 a l'article 7 de l'Ordre de 16 de desembre de 2002, de la Conselleria d'Economia, Hisenda i Ocupació, per la qual es disposa la creació d'una base de dades autonòmica de subvencions i ajudes públiques, amb la redacció següent:
  
?3. D'acord amb l'article 4 del Reial Decret 994/1999, d'11 de juny, pel qual s'aprova el Reglament de mesures de seguretat dels fitxers automatitzats que continguen dades de caràcter personal, les mesures de seguretat que s'hauran d'aplicar a este fitxer seran les de nivell mitjà?.
  
Article 4
  
El titular de l'òrgan responsable del fitxer que continga dades de caràcter personal adoptarà les mesures de gestió i organització que siguen necessàries, assegurant, en tot cas, la confidencialitat, seguretat i integritat de les dades, així com les encaminades a fer efectives les garanties, els drets i les obligacions reconeguts en la Llei Orgànica 15/1999, i les seues normes de desplegament, de manera que els fitxers s'usen per a les finalitats per a les quals van ser recollides, que són les que es concreten en la present ordre, i pel personal degudament autoritzat.
  
Article 5
  
L'exercici dels drets d'accés, rectificació i cancel·lació de les dades de caràcter personal continguts en els fitxers regulats en l'annex I per part de les persones físiques titulars d'eixes dades s'exercirà, si és el cas, davant dels òrgans referits en l'annex I per a cada un dels fitxers.
  
Article 6
  
Els responsables dels fitxers informatitzats advertiran expressament els cessionaris de dades de caràcter personal de l'obligació de dedicar-los exclusivament a la finalitat per a la qual es cedixen, d'acord amb el que disposen els articles 11 i 21 en relació amb l'article 4.2 de la Llei Orgànica de Protecció de Dades de Caràcter Personal.
  
DISPOSICIÓ DEROGATÒRIA
  
La present ordre deroga els apartats de les ordres que es detallen en l'annex II de la present i les que s'oposen al que hi disposa.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de juny de 2004
  
El conseller d'Economia, Hisenda i Ocupació,


Còpia Permalink ELI